ગ્રહો વિશે વધુ જાણવાની ઇચ્છાથી તેઓ ખગોળશાસ્ત્ર તરફ વળ્યા. ભુજના વિક્રમ સારાભાઇ કોમ્યુનિટી સેન્ટરના મોબાઇલ પ્લેનેટોરિયમમાં આકાશદર્શનના કાર્યક્રમ પછી કચ્છ એમેચ્યોર એસ્ટ્રોનોમર્સ ક્લબની સ્થાપના કરાઇ અને તેમની નવી સફર શરૂ થઈ. તેઓએ બેંગલુરુમાં ટેલિસ્કોપ વર્કશોપમાં ભાગ લઇને દૂરબીન બનાવ્યું પછી કચ્છની શાળાઓમાં વિદ્યાર્થીઓ અને ગ્રામ્ય લોકોને આકાશ દર્શન કરાવતા. તેઓ રણોત્સવ સહિત આકાશદર્શનના કાર્યક્રમમાં ગ્રહો અને તારાઓ વિશે સમજાવીને અવકાશી પદાર્થો કે ગ્રહણો અંગેની અંધશ્રદ્ધાથી લોકોને વાકેફ કરે છે.